**Održana 9. edukacija za učenike i profesore u sklopu RCK projekta**

U sklopu projekta „Uspostava regionalnog centra kompetentnosti u sektoru turizma i ugostiteljstva Split”, a u organizaciji Srednje škole Braća Radić Kaštel Štafilić-Nehaj, održana je deveta od planiranih dvanaest edukacija za učenike i nastavnike. Edukacija na temu Tehnologija proizvodnje pršuta održala se u prostorijama pršutane Smjeli d.o.o. u Dugopolju 09.10.2023. pod stručnim vodstvom gospodina Vlade Prančića, prehrambenim tehnologom pršutane.

**Cilj edukacije:**

* upoznavanje sa fazama proizvodnje dalmatinskog pršuta
* stjecanje znanja o obradi svježih butova (i od kojih se pasmina proizvodi)
* stjecanje znanja o soljenju i prešanju dalmatinskog pršuta
* stjecanje znanja o sušenju i dimljenju dalmatinskog pršuta
* stjecanje znanja o zrenju dalmatinskog pršuta

Edukaciji su prisustvovali učenici i nastavnici Srednje škole Braća Radić - Nehaj.

